П Р О Т О К О Л  № 16
от заседанието на Комисия „Съдебна администрация” 
към Съдийската колегия на Висшия съдебен съвет,
проведено на 22.07.2026 г. 

Днес, 22.07.2026 г. /сряда/ се проведе заседание на Комисия „Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боян Новански 

ЧЛЕНОВЕ: Боян Магдалинчев - отсъства
	    Драгомир Кояджиков 
 		  Севдалин Мавров 
  Стефан Гроздев 
	    
На заседанието присъстват: Стефка Тодорова, експертен сътрудник на комисията – ръководител сектор СА на ОСВ, Маргарита Лакова и Надежда Стоянчева – главни експерти-съдебна администрация, дирекция ЧРАТОКИ, АВСС.

Д Н Е В Е Н   Р Е Д:

	1. ОТНОСНО: Уведомления за прекратяване на трудови правоотношения със съдебни служители, искания за попълване на освободените щатове и обявяване на конкурси за администрацията, отправени във връзка с решение на КСА по протокол № 16/06.11.2020 г., за периода  07.07.2026 г. – 21.07.2026 г.

	 КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ПРИЕМА ЗА СВЕДЕНИЕ уведомлението от председателя на Районен съд – Враца за предстоящо прекратяване на трудово правоотношение със съдебен служител на длъжност „съдебен секретар“, считано от 07.08.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр, в Районен съд – Враца.

	1.2. ПРИЕМА ЗА СВЕДЕНИЕ уведомлението от председателя на Районен съд – Първомай за предстоящо прекратяване на трудовото правоотношение със съдебен служител на длъжност „съдебен деловодител“ в Съдебно-изпълнителната служба, поради преместването му в Софийския районен съд, считано от 01.09.2026 г. 
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен деловодител“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр, в Районен съд – Първомай.

1.3. ПРИЕМА ЗА СВЕДЕНИЕ уведомлението от председателя на Окръжен съд – Пазарджик за прекратено трудово правоотношение със съдебен служител на длъжност „съдебен секретар“, считано от 01.07.2026 г.

1.4. ПРИЕМА ЗА СВЕДЕНИЕ уведомлението от председателя на Районен съд – Стара Загора за прекратено трудово правоотношение със  съдебен служител на длъжност „съдебен секретар“, считано от 01.07.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр, в Районен съд – Стара Загора.

1.5. ПРИЕМА ЗА СВЕДЕНИЕ уведомлението от председателя на Районен съд – Раднево за прекратено трудово правоотношение със  съдебен служител на длъжност „съдебен деловодител“, считано от 22.06.2026 г. 
1.5.1. НЕ ДАВА СЪГЛАСИЕ за заемане на 1 /една/ щ. бр. за длъжност „съдебен деловодител“ в Районен съд – Раднево. 
1.5.2. ПРЕДЛАГА СЪКРАЩАВАНЕ на 1 /една/ щ. бр. за длъжност „съдебен деловодител“ по щата на Районен съд – Раднево.
МОТИВИ: По щат Районен съд – Раднево разполага с 3 щ. бр. за съдия, 1 ДСИ, 5 щ. бр. за длъжност „съдебен деловодител“ и 1 щ. бр. за „завеждащ служба“ Съдебно деловодство. Броят на съдебните деловодители спрямо броя на съдиите следва да бъде: 2 щ. бр. за едноличните състави, 1 щ. бр. за регистратура и 1 щ. бр. за ДСИ и БС. Към момента 6-те щ. бр. за длъжността са над посочените и считани за оптимални щ. бр.
1.5.3. ИЗПРАЩА решението на председателя на Районен съд – Раднево, за становище, което да изпрати в тридневен срок след получаване на решението.

1.6. ПРИЕМА ЗА СВЕДЕНИЕ уведомлението от председателя на Районен съд – Момчилград за щатната численост на съдебните служители на длъжност „съдебен секретар“. 
и
1.6.1. ДАВА СЪГЛАСИЕ за заемане на 1 /една/ щ. бр. за длъжност „съдебен секретар“ в Районен съд – Момчилград. 
Щата за „съдебен секретар“ е свободен от 20.05.2026 г. поради назначаване на съдебния служител на длъжност „административен секретар“.
1.6.2. ПРЕДЛАГА по щата на Районен съд – Момчилград СЪКРАЩАВАНЕ на 1 /една/ щ. бр. за длъжност „съдебен архивар“ поради придобиване право на пенсия за осигурителен стаж и възраст на съдебния служител на 01.09.2026 г. 
МОТИВИ: Районен съд – Момчилград към момента разполага с 13 щ. бр. за съдебни служители. Съгласно решение на комисия „Съдебна администрация“ към СК на ВСС по протокол №  12 от 04.07.2019 г., т. 1 щатната численост на съдебните служители в съдилища, разполагащи с щат от двама съдии следва да бъде 10,5 - 11 щ. бр. като длъжност „съдебен архивар“ не е предвидена. Решението е взето след проведена среща през 2019 г. на комисията с всички председатели на съдилища с щат от двама съдии.
1.6.3. ИЗПРАЩА решението на председателя на Районен съд – Момчилград, за становище, което да изпрати в тридневен срок след получаване на решението.

1.7. ПРИЕМА ЗА СВЕДЕНИЕ уведомлението от председателя на Районен съд – Горна Оряховица за предстоящо пенсиониране при условията на чл. 68а от КСО на съдебен служител, заемащ длъжност „съдебен деловодител“ Бюро съдимост.
и
1.7.1. НЕ ВЪЗРАЗЯВА назначаването по реда на чл. 343, ал. 2 от ЗСВ на съдебен служител, заемащ длъжност „съдебен секретар“ на свободната, считано от 01.01.2027 г., щ. бр. за длъжност „съдебен деловодител“ Бюро съдимост в Районен съд – Горна Оряховица.
1.7.2. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“ в Районен съд – Горна Оряховица.

1.8. ПРИЕМА ЗА СВЕДЕНИЕ уведомлението от председателя на Окръжен съд – Русе за предстоящо прекратяване на трудовото правоотношение  на  съдебен служител на длъжност „чистач“, считано от 29.07.2026 г. 
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „чистач“ в Окръжен съд - Русе.

1.9. ПРИЕМА ЗА СВЕДЕНИЕ уведомлението от и. ф. председател на Районен съд – Варна за предстоящо прекратяване на трудовото правоотношение със  съдебен служител на длъжност „съдебен деловодител“, считано от 01.09.2026 г., поради придобито право на пенсия за осигурителен стаж и възраст на 24.05.2026 г.
и
ДАВА СЪГЛАСИЕ за предприемане на действия по назначаване на съдебен служител на 1 /една/ щ. бр. за длъжност „съдебен деловодител“, при спазване разпоредбите на чл. 343 от ЗСВ и чл. 138 от ПАС,  в Районен съд – Варна. 

1.10. ПРИЕМА ЗА СВЕДЕНИЕ уведомлението от председателя на Районен съд – Девня за назначен съдебен служител на длъжност „съдебен секретар“, считано от 07.07.2026 г. 

1.11. ПРИЕМА ЗА СВЕДЕНИЕ уведомлението от председателя на Районен съд – Попово за назначен  съдебен служител на длъжност „призовкар-чистач“, считано от 09.07.2026 г. 

1.12. ПРИЕМА ЗА СВЕДЕНИЕ уведомленията от председателя на Окръжен съд – Бургас за прекратено трудово правоотношение със съдебен служител на длъжност „съдебен деловодител“, считано от 06.07.2026 г. и за предстоящо прекратяване на трудовото правоотношение  със  съдебен служител на длъжност „завеждащ служба“ Призовкари, считано от 01.11.2026 г.
и
1.12.1. ДАВА СЪГЛАСИЕ за предприемане на действия по заемане на 1 /една/ щ. бр. за длъжност „съдебен деловодител“, при спазване разпоредбите на чл. 343 от ЗСВ и чл. 138 от ПАС, в Окръжен съд – Бургас.
1.12.2. НЕ ВЪЗРАЗЯВА, считано от 01.11.2026 г., назначаване по реда на чл. 343, ал. 2 от ЗСВ на съдебен служител, заемащ длъжност „призовкар“, на длъжност „завеждащ служба“ Призовкари, в Окръжен съд – Бургас.
1.12.3. ДАВА СЪГЛАСИЕ, считано от 01.11.2026 г., за назначаване по реда на чл. 343, ал. 2 от ЗСВ на съдебен служител на 1 /една/ щ. бр. за длъжност „призовкар“ в Окръжен съд – Бургас.

1.13. ПРИЕМА ЗА СВЕДЕНИЕ уведомлението от председателя на Окръжен съд – Ямбол за назначени съдебни служители за длъжности, както следва: „съдебен секретар“, считано от 01.07.2026 г., „съдебен деловодител“, след проведен конкурс, считано от 01.07.2026 г. и „куриер-чистач“, на основание чл. 68, ал. 1, т. 3 от КТ, считано от 06.07.2026 г., съгласно решения на комисията по протоколи № 23/08.10.2025 г. и № 10/13.05.2026 г. 

1.14. ПРИЕМА ЗА СВЕДЕНИЕ уведомлението от председателя на Районен съд – Тополовград за прекратени трудови правоотношения с двама съдебни служители на длъжност „съдебен секретар“, считано от 01.07.2026 г.
и
ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен секретар“, както и за назначаване на съдебен служител по реда на чл. 68, ал. 1, т. 4 от КТ до заемане на щата от титуляр, в Районен съд – Тополовград.

1.15. ПРИЕМА ЗА СВЕДЕНИЕ уведомлението от председателя на Военен съд – София за назначен съдебен служител след конкурс за заемане на щ. бр. за длъжностите „главен счетоводител“, съгласно решение на КСА-СК по протоколи № 12 от 14.05.2025 г.
и
Във връзка с установени финансови нарушения ИЗИСКВА становище от председателя на Военен съд – София относно освободения съдебен служител, заемащ длъжност „главен счетоводител“, считано от  16.07.2026 г.

2. ОТНОСНО: Становище рег. индекс ВСС-7084/05.06.2026 г. от председателя на  Районен съд – Бургас относно решение на КСА-СК по протокол № 11/20.05.2026 г., т. 4.2. за съкращаване на 1 /една/ щ. бр. за длъжност „съдебен администратор“ и искане рег. индекс ВСС-7084/22.06.2026 г. за провеждане на конкурс за заемане на 1 /една/ щ. бр. за длъжност „съдебен администратор“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. ПРИЕМА ЗА СВЕДЕНИЕ становището от и. ф. председателя на  Районен съд – Бургас относно решение на КСА-СК по протокол № 11/20.05.2026 г., т. 4.2.
2.2. ДАВА СЪГЛАСИЕ за обявяване и провеждане на конкурс за заемане на 1 /една/ щ. бр. за длъжност „съдебен администратор“, при спазване разпоредбите на чл. при спазване разпоредбите на чл. 357, ал. 3 от ЗСВ, в Районен съд – Бургас.

3. ОТНОСНО: Становище рег. индекс ВСС-7414/10.06.2026 г. от председателя на  Районен съд – Стара Загора относно решение на КСА-СК по протокол № 13/03.06.2026 г., т. 1.11.2. за съкращаване на 1 /една/ щ.бр. за длъжност „призовкар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ПРИЕМА ЗА СВЕДЕНИЕ становището от председателя на  Районен съд – Стара Загора относно решение на КСА-СК по протокол № 13/03.06.2026 г., т. 1.11.2.
3.2. ОТМЕНЯ решението си по протокол № 13/03.06.2026 г., т. 1.11.2. за съкращаване на 1 /една/ щ. бр. за длъжност „призовкар“ по щата на Районен съд – Стара Загора.
3.3. ДАВА СЪГЛАСИЕ за обявяване и провеждане на конкурс за 1 /една/ щ. бр. за длъжност „призовкар“ в Районен съд – Стара Загора.

4. ОТНОСНО: Искане рег. индекс ВСС-7709/01.06.2026 г. от председателя на  Окръжен съд – Русе за разкриване на 1 /една/ щ. бр. за длъжност „съдебен помощник“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

4.1. ОТХВЪРЛЯ искането от председателя на Окръжен съд – Русе за разкриване на 1 /една/ щ. бр. за длъжност „съдебен помощник“.
МОТИВИ: Високо съотношение съдебни служители/съдии както за общата администрация, така и за специализираната. По обезпеченост със съдебни служители съдът е на 3-то място от общо 28 ОС. Броят на делата за разглеждане от един съдия месечно за 2025 г. е 11,11 при средно за ОС 14,79 и нарежда ОС-Русе на 20 място. Предвид статистическите данни комисия „Съдебна администрация“ намира искането за неоснователно.

5. ОТНОСНО: Искане рег. индекс ВСС-7961/05.06.2026 г. от председателя на  Софийски окръжен съд за даване на съгласие за трансформиране на 1 /една/ щ. бр. за длъжност „връзки с обществеността“ в 1 /една/ щ.бр. за длъжност „съдебен деловодител“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. С решение на Съдийската колегия на Висшия съдебен съвет по протокол № 22/23.06.2026 г. т. 18.5. щ. бр. за длъжност „връзки с обществеността“ е съкратена от щата на съда.

6. ОТНОСНО: Искане рег. индекс ВСС-7707/01.06.2026 г. от председателя на  Административен съд - Добрич за даване на съгласие за трансформиране на 1 /една/ щ. бр. за длъжност „призовкар“ в 1 /една/ щ.бр. за длъжност „съдебен секретар“.
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

6.1. НЕ ДАВА СЪГЛАСИЕ за трансформиране на 1 /една/ щ. бр. за длъжност „призовкар“ в Административен съд – Добрич. 
6.2. ПРЕДЛАГА СЪКРАЩАВАНЕ на 1 /една/ щ. бр. за длъжност „призовкар“ по щата на Административен съд – Добрич.
МОТИВИ: Съотношение над средното – 3,17 при 2,94 средно за административните съдилища в страната. Натовареността на съда по брой дела за разглеждане от един съдия месечно за 2025 г. е 13,70 при 15,30 средно и нарежда съда на 13 място от 28 общо. Съдът разполага с 4 щ. бр. за длъжност „съдебен секретар“ и 6 щ. бр. за съдия, от които една свободна. Съотношението съдебни секретар/съдии е 0,7, при средно за АдмС 0,6. Предвид изложеното комисията намира искането за трансформиране за неоснователно.
6.3. ИЗПРАЩА решението на председателя на Административен съд – Добрич, за становище, което да изпрати в тридневен срок след получаване на решението.

7. ОТНОСНО: Искане рег. индекс ВСС-6859/24.06.2026 г. от председателя на Районен съд - Разград за даване на съгласие за трансформиране на 1 /една/ щ. бр. за длъжност „счетоводител, той и касиер“ в 1 /една/ щ.бр. за длъжност „съдебен секретар“.
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ДАВА СЪГЛАСИЕ за трансформиране на 1 /една/ щ. бр. за длъжност „счетоводител, той и касиер“ в 1 /една/ щ.бр. за длъжност „съдебен секретар“ в Районен съд – Разград.

8. ОТНОСНО: Искане рег. индекс ВСС-8406/16.06.2026 г. от председателя на  Районен съд - Трън за даване на съгласие за трансформиране на 1 /една/ щ. бр. за длъжност „съдебен секретар“ в 1 /една/ щ.бр. за длъжност „съдебен деловодител“. 
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

8.1. С решение на Съдийската колегия на Висшия съдебен съвет по протокол № 22/23.06.2026 г. т. 18.1. щ. бр. за длъжност „съдебен секретар“ е съкратена от щата на съда.

9. ОТНОСНО: Искане рег. индекс ВСС-8487/16.06.2026 г. от и.ф. председател на  Районен съд - Ямбол за даване на съгласие за трансформиране на:
- 1 /една/ заета щ.бр. за длъжност „съдебен деловодител“ в 1 /една/ щ.бр. за длъжност „съдебен статистик“.;
- 1 /една/ заета щ.бр. за длъжност „съдебен секретар“ в 1 /една/ щ.бр. за длъжност „съдебен архивар“.

КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. ДАВА СЪГЛАСИЕ за трансформиране на 1 /една/ заета щ. бр. за длъжност „съдебен деловодител“ в 1 /една/ щ. бр. за длъжност „съдебен статистик“ и 1 /една/ заета щ.бр. за длъжност „съдебен секретар“ в 1 /една/ щ.бр. за длъжност „съдебен архивар“.
9.2. НЕ ВЪЗРАЗЯВА назначаване по реда на чл. 343, ал. 2 от ЗСВ на съдебните служители, заемащи длъжностите „съдебен деловодител“ и „съдебен секретар“ на трансформираните длъжности, съгласно решение по т. 9.1. от настоящия протокол.

10. ОТНОСНО: Искане рег. индекс ВСС-9875/16.07.2026 г. от и. ф. председател на Военно-апелативен съд за даване на съгласие за трансформиране на 1 /една/ щ. бр. за длъжност „специалист – стопанисване на съдебно имущество“ в 1 /една/ щ.бр. за длъжност „шофьор“.
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

10.1. ДАВА СЪГЛАСИЕ за трансформиране на 1 /една/ щ. бр. за длъжност „специалист – стопанисване на съдебно имущество“ в 1 /една/ щ.бр. за длъжност „шофьор“ във Военно-апелативен съд.

11. ОТНОСНО: Становище рег. индекс ВСС-6178/05.06.2026 г. от председателя на  Административен съд – Велико Търново относно решение на КСА-СК по протокол № 11/20.05.2026 г., т. 9. за финансовата обезпеченост на исканата трансформация.
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

11.1. ОТЛАГА вземане на решение до произнасяне на Съдийската колегия по предложението на КСА-СК по протокол № 11/20.05.2026 г., т. 7.

12. ОТНОСНО: Възражение рег. индекс ВСС-4678/08.06.2026 г. от председателя на Апелативен съд – София относно решение на КСА-СК по протокол № 11/20.05.2026 г., т. 13.2. за съкращаване на 1 /една/ щ. бр. за длъжност „човешки ресурси“ и 1 /една/ щ. бр. за длъжност „главен счетоводител“.
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

12.1. ПРИЕМА ЗА СВЕДЕНИЕ възражението от председателя на Апелативен съд – София относно решение на КСА-СК по протокол № 11/20.05.2026 г., т. 13.2. за съкращаване на 1 /една/ щ. бр. за длъжност „човешки ресурси“ и 1 /една/ щ. бр. за длъжност „главен счетоводител“.
С решение по протокол № 11/20.05.2026 г. комисията е потвърдила съкращаването на посочените щ. бр.

13. ОТНОСНО: Уведомление рег. индекс ВСС-5191/07.07.2026 г. от председателя на Районен съд – Етрополе за сключен граждански договор, съгласно решение на КСА-СК по протокол № 6/25.03.2026 г.
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

13.1. ПРИЕМА ЗА СВЕДЕНИЕ уведомлението от председателя на Районен съд – Етрополе за сключен граждански договор, съгласно решение на КСА-СК по протокол № 6/25.03.2026 г.

14. ОТНОСНО: Решение на комисия Бюджет и финанси“ към Пленума на Висшия съдебен съвет по протокол № 26/08.07.2026 г., т. 22 относно предоставяне на права на комисия „Бюджет и финанси“ за приемане на решения по управлението на бюджета на съдебната власт в периодите, когато не се провеждат заседания на Пленума на ВСС.
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

14.1. ПРИЕМА ЗА СВЕДЕНИЕ решението на комисия Бюджет и финанси“ към Пленума на Висшия съдебен съвет по протокол № 26/08.07.2026 г., т. 22.

15. ОТНОСНО: Решение на комисия Бюджет и финанси“ към Пленума на Висшия съдебен съвет по протокол № 27/15.07.2026 г., т. 27 относно изготвяне на проектобюджет на Висшия съдебен съвет за 2027 г. и бюджетни прогнози за 2028 и 2029 г.
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

15.1. ПРИЕМА Предложението относно решение на комисия „Бюджет и финанси“ към Пленума на ВСС по протокол № 27/15.07.2026 г., т. 27 относно изготвяне на проектобюджет на Висшия съдебен съвет за 2027 г. и бюджетни прогнози за 2028 и 2029 г.
15.2. ИЗПРАЩА на дирекция „Бюджет и финанси“, АВСС.

16. ОТНОСНО: Решение на комисия „Бюджет и финанси“ към Пленума на Висшия съдебен съвет по протокол № 27/15.07.2026 г., т. 18 във връзка с решение на СК по протокол № 24/02.07.2026 г. относно оптимизиране на щатната численост на съдебната администрация в съдилищата чрез съкращаване и разкриване на щатни бройки за съдебни служители.
КОМИСИЯ „СЪДЕБНА АДМИНИСТРАЦИЯ“ към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

16.1. ПРИЕМА ЗА СВЕДЕНИЕ решението на комисия Бюджет и финанси“ към Пленума на Висшия съдебен съвет по протокол № 27/15.07.2026 г., т. 18 във връзка с решение на СК по протокол № 24/02.07.2026 г.
16.2. Преразглежда решението си по протокол № 11 от 20.05.2026 г., т. 7.2. в частта, в която предлага на Съдийската колегия на ВСС да бъдат разкрити 1 /една/ щ. бр. „експерт-протокол“; 1 /една / щ. бр. „юрисконсулт“ в кабинета на председателя; 2 /две/ щ. бр. „експерт-мрежова и информационна сигурност“ в отдел „Информационно обслужване“ и 1 /една/ щ. бр. „съдебен секретар“.
16.3. ПРЕДЛАГА на Съдийската колегия на Висшия съдебен съвет да РАЗКРИЕ 1 /една/ щ. бр. „експерт-протокол“; 1 /една / щ. бр. „юрисконсулт“ в кабинета на председателя и 2 /две/ щ. бр. „експерт-мрежова и информационна сигурност“ в отдел „Информационно обслужване“ по щата на Върховния административен съд.

ПРЕДСЕДАТЕЛ	
	НА КОМИСИЯТА:        /п/
БОЯН НОВАНСКИ

ЧЛЕНОВЕ:

Севдалин Мавров.....…/п/….……
Драгомир Кояджиков…/п/……...
Стефан Гроздев….…/п/.….…..….